जब भी मैं अपनी आंखें बंद करके बीते समय को याद करता हूँ तो पुराने समय की यादों के झरोखे से एक स्मृति मेरे सामने आ जाती है। मैं जिंकारपुर में अपने फ्लैट के कमरे में बैठा हूँ और मेरी जेब में इतने पैसे भी नहीं हैं कि मैं रात का खाना खा सकूं। मेरी जेब में सिर्फ एक 50 रुपये का नोट है और मेरे पास जमापूंजी के रूप में सिर्फ यही है। मैं उस समय पूरी तरह से निराशा में घिरा था क्योंकि मैं बकाया बिलों के भुगतान न करने के अलावा बीते एक सप्ताह से अपने मकान मालिक को किराये का भुगतान करने के लिये कोई न कोई बहाना बनाकर टरका रहा था। बिल न जमा होने के कारण मेरे मोबाइल की आउटगोइंग बंद हो चुकी थी और मेरी टीम मुझे पहले ही अकेला छोड़कर जा चुकी थी। ऐसे में अधिकांश लोग मुझे एक मूर्ख समझते थे।